《清源道中别裕卿二首 其二》
明代·胡应麟

几夜风云入倡酬，一朝岐路揽吴钩。天悬大陆双龙语，雾拥寒山疋马愁。

忆戴未阑王子兴，登仙犹滞李膺舟。秋期倘问垂纶客，散发同看大海流。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。